Informasjon til elgjegere i Våler og Åsnes kommune

## Innsamling av CWD-prøver og kjever under jakta 2016

Her kan du lese hvor og når du kan levere prøver for CWD-analyser i våre kommuner, og annen praktisk informasjon.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Skal undersøke for CWD

Forekomsten av CWD i Norge skal kartlegges. Våler og Åsnes kommuner deltar i karleggingen. For å teste om et dyr har CWD, må en hjerneprøve analyseres på laboratorium. **Jaktlag som jakter på østsiden av Glomma skal derfor levere prøver fra alle skutte dyr over 1½ år under årets første 8 dagers jakt.** Jaktlag på vestsiden av Glomma oppfordres til å levere prøver på dyr med symptomer på sykdommen. Prøvetakingsutstyr er sendt kontaktperson i driftsplanområdene evt det enkelte jaktlag.

## Hvilke dyr skal leveres til testing

Hjerneprøver fra elg som er 1½ år og eldre skal leveres for CWD-analyse. Jaktlagene tar prøver med tilsendt prøveutstyr. **Alle skutte dyr fra 5.-12.oktober skal prøvetas.**

## Kjeveinnsamling

Deler av kommunene våre deltar også i det nasjonale bestandsovervåkingsprogrammet for hjortevilt og sender inn kjever for analyse til NINA. **Alle jaktlag på østsiden av Glomma vil få kjevelapper og slaktevektskjema tilsendt i år og nye jaktlag oppfordres til å delta.** Jegerne skal levere underkjever fra alle felte dyr gjennom hele jakta, også i perioden etter innsamling av CWD-prøver.

## Merking av CWD-prøve og kjeve under de første 8 dagene

CWD-prøven tas med tilsendt prøveskje (husk engangshansker og engangsprøveskje).

Påfør rett info og kjeve-lappnummer på prøveglasset. Prøven oppbevares kjølig i kjøleskap (ikke i fryser) frem til levering.

Påse at korrekt informasjon fylles inn i feltene på kjevelappen. Husk info på baksiden!

Underkjeven renskjæres, tørkes og merkes med kjevelapp del 2, den delen av kjevelappen hvor det står "Festes til kjønnsorgan". Påse at korrekt informasjon fylles inn i feltene på del 2. Det er viktig at lappen festes godt, slik at den ikke kan skilles fra kjeven. Kjeven leveres på oppsamlingssted som tidligere år.

Del 3 beholdes av jaktlagets representant. Påse at korrekt informasjon fylles inn i feltene. Kjevelappnummerert benyttes for å søke opp svar på CWD-prøvene i Hjorteviltregisteret.

I tillegg fylles tilsendt slaktevektskjema ut på papir eller elektronisk på www.settogskutt.no.

## Merking av kjeve etter 12.oktober

Underkjeven renskjæres, tørkes og merkes med kjevelapp del 1. Husk å fylle ut baksiden.

Det er viktig at lappen festes godt, slik at den ikke kan skilles fra kjeven.

Del 2 og 3 beholdes av jaktlagets representant. Påse at korrekt informasjon fylles inn i feltene. Kjevelappnummerert benyttes for å søke opp svar i Hjorteviltregisteret. (?)

I tillegg fylles tilsendt slaktevektskjema ut på papir eller elektronisk på www.settogskutt.no.

## Levering av CWD-prøver/ kjevelapp

CWD-prøvene kan leveres på følgende steder:

**Circle K (tidl. Statoil) Åsnes** (åpningstidene her er mandag-fredag 06-23, lørdag 08-23 og søndag 09-23).

**Brødr.Smedstuen** **Våler** (åpningstidene her er mandag-fredag 07-21.30, lørdag 08-21.30 og søndag 10-21.30).

**YX Braskereidfoss** (åpningstidene her er mandag-fredag 06.45-21.00, lørdag 09-21 og søndag 09-21.

Det vil også være mulig å levere CWD-prøvene hos **Mattilsynet i Elverum** (Kirkeveien 58) – de setter ut eske med kjøleelement ved bakdør.

Prøvene som leveres på bensinstasjonene går med budbil hver morgen direkte til Oslo alle ukedagene fra 05. til 14.oktober.

**Kjevelappens del 1 skal følge med til samme leveringssted og samles inn av kommunen for videre sending til NINA i Trondheim. For å fortere få denne viktige infoen til Trondheim vil det være mulig å sende en sms med bilde av kjevelappens del 1 (framsiden) til mobil nr 41 61 32 66 hos NINA. Selve lappen skal fremdeles leveres sammen med CWD-prøven på leveringssted.**

## Periode for innsamling

CWD-prøver skal tas fra felte elg som er over **1½ år** gamle i perioden 5.oktober – 12.oktober. Prøvene leveres så snart som mulig etter at dyret er felt. Rask levering av prøver betyr raskt prøvesvar tilbake. **Mattilsynet vil ta direkte kontakt med jaktlaget dersom det avdekkes et positivt prøvesvar. Alle andre jaktlag må selv gå inn i hjorteregisteret får å finne svar på sin innsendte prøve.**

NINA ønsker at flere jaktlag på østsiden av Glomma blir med på kjeveinnsamling. Derfor får alle jaktlag tilsendt kjevelapper og slaktevektskjema. Kjever skal leveres for alle elg felt under hele jakta.

## Her kan kjever leveres

Våler: Knøsen gård (kontaktperson Pia Lund)

Åsnes: Joker Kilen, Skalbukilen

Gravberget: i kjevekasser ved verkstedet på Gravberget Gård.

**Spørsmål rundt kjeveinnsamlingsordningen eller levering av kjever gjøres til Erling Ness på tlf 97 67 48 08/mail: bjoste3@online.no**

## Kan jeger beholde geviret?

Ja, hvis CWD-prøven er negativ. **Det er viktig at jaktlaget til enhver tid holder rede på skinn, bein, slakteavfall, innmat og vom til prøvesvar foreligger.** Ved positiv prøve skal alle deler av dyret **destrueres**. Mattilsynet kan kontaktes ved spørsmål rundt dette.

## Svar på CWD- og aldersanalyser

Prøvesvarene kan du finne på [www.hjorteviltregisteret.no](http://www.hjorteviltregisteret.no). Husk å ta vare på registrerings nummeret for ditt dyr. Nummeret finner du på kjevelappens del 3. Ved positiv prøve vil Mattilsynet ta kontakt omgående!

## Syke og skadde dyr

En jeger som observerer et sykt dyr skal så snart som mulig melde fra om situasjonen til kommunens fallviltgruppe. Fallviltgruppa kan avgjøre om dyret skal avlives. Er dyret ett år eller eldre, skal det alltid tas prøver fra slike dyr. Prøvetakingen avtales mellom Fallviltgruppa og Mattilsynet.

## Levering til slakteri eller viltbehandlingsanlegg

Enkelte jaktlag leverer hjortevilt til viltbehandlingsanlegg. **Da tas CWD-prøven av Mattilsynet, men det er viktig at jaktlaget tar med sin tilsendte kjevelapp og fyller ut del 1 og leverer denne sammen med dyret på viltmottaket.** Merking av underkjeven skjer som ellers og merkes med del 2 av kjevelappen. Del 3 vil være jaktlagets del slik at prøvesvaret kan sjekkes i hjorteviltregisteret. Viltmottaket vil få info om prøvesvaret direkte fra Mattilsynet og kan også informere jaktlaget om resultatet av prøven.

## Trengs mer prøvetakingsutstyr?

Ta kontakt med Mattilsynet eller kommunal viltforvalter så ordner vi det ☺

Kontaktinformasjon

Har du spørsmål om innsamling i kommunen kan du kontakte:

Pia Helene Knøsen Lund, tlf 99107780/phl@vis.kommune.no

*Kommunal viltforvaltning*

Pernille Fageraas, tlf 905 31302/inplf@mattilsynet.no

*Mattilsynet lokalt*

For andre spørsmål om innsamling, kontakt:

-Christer Moe Rolandsen, mobil: 416 13 266

*CWD-prosjektleder NINA*

-Vebjørn Veiberg, mobil: 957 00 510

*Bestandsovervåking hjort NINA*

-Erling Solberg, mobil: 934 66 772

*Bestandsovervåking elg NINA*

Lenker til nettsteder

Se informasjon om den nasjonale innsamlingen på [www.nina.no/cwd](http://www.nina.no/cwd).

Se informasjon om viltforvaltning og jakt og CWD på [www.miljodirektoratet.no/cwd](http://www.miljodirektoratet.no/cwd).

Se [fakta om CWD](http://www.vetinst.no/sykdom-og-agens/chronic-wasting-disease) fra Veterinærinstituttet.

Se Mattilsynets hjemmeside for informasjon til jegere.